Os armenios son un pueblo que parla una luenga indoeuropeya (l'armenio) y aislata y son cristians. Son orichinarios d'arias d'Orient Meyo entre Anatolia Oriental, o Caucaso y os lacos Van y Urmia (encara que o lumero d'armenios en a diaspora siga mayor que os armenios residents en l'Armenia historica). A luenga que parlan no ye faciment clasificable en garra branca d'as luengas indoeuropeas. A forma de cristianismo que siguen ye actualment propia d'os armenios. A identidat armenia en a diaspora se manifiesta millor por mantener a relichión cristiana propia que por mantener a luenga. Encara que tiengan un estato propio, Armenia, esta representa d'alto u baixo o 10% de l'aria que ocupaban historicament, car en l'atro 90 % fuoron forachitatos u exterminatos por os kurdos locals y por o gobierno turco en o conoixito como chenocidio armenio. En o pasato os armenios controlaban o comercio d'a seda entre Orient y Occident.